Teise maailmasõja 60.aastapäeva tähistamine Moskvas leidis oodatult rohket kajastamist Soome ajakirjanduses nii enne pidustusi kui ka selle ajal ja järel. Eesti ja Leedu presidentide otsus mitte osaleda Moskva pidustustel leidis kajastamist pea igas avaldatud artiklis, samuti avaldati arvamusi Venemaa ja Balti riikide erinevate ajalootõlgenduste üle ning arutleti, kas Venemaa peaks Balti riikide okupatsiooni eest vabandama või mitte. Soomlased arutlesid ka selle  üle, kas nende presidendi otsus pidustustel osaleda oli õige ja mis seda õigustab. Võidupäeva pidustusi peeti vastuolulisi tundeid äratavateks ja samas märkimisväärseks rahvusvaheliseks sündmuseks.